סיטי הייטס

סיטי הייטס (באנגלית: City Heights) היא שכונה גדולה בחלק המזרחי של סן דייגו, קליפורניה. השכונה ידועה במגוון האתני שיש בה. אפרו-אמריקאים, היספנים, סינים, ערבים ועוד. 

למעשה סיטי הייטס היא שכונה גדולה ומפוזרת אשר בה שוכנות שכונות קטנות יותר והיא יותר אזור בסן דייגו. בין השכונות בתוך סיטי הייטס ניתן למנות את: קורידור, טראלדה, קולינה פארק, צ'רוקי פוינט, קאסטל, פאיירמוט ווילג', פוקס קניון, צ'ולס קריק, איילנר, סווין קניון, אזלאה פארק, רידג'ויו, הוליווד פארק, פאירמונט פארק, בייברידג', קנסינגטון, קולג' אריאה (אזור המכללה), וובסטר, גאטוואי, ודארנל. 

רוב תושבי השכונות האלה הם במעמד סוציאלי נמוך והשכונות היו שכונות פשע עד שמשטרת סן דייגו החליטה להביא סדר בשכונה ונכון להיום בשכונה יש נוכחות משטרתית הגבוהה ביותר בסן דייגו.

אוכלוסייה 

נכון לשנת 2006 בשכונה חיים 70 אלף תושבים. 57% מתושבי סיטי הייטס הם היספנים, 15% אסיאתיים, 12% לבנים, 12% אפריקן אמריקאים, ו 4% אחרים.
הגיל הממוצע בשכונה הוא 23.

היסטוריה 

בשנות ה 1880 הקבלנים אברהם קלאובר וסמאול סטיינר קנו כמות מסוימת של דונם בגובה של 400 מטר מעל פני הים צפונית לפארק בלבואה בתקווה לפתח את האזור וקראו לו סיטי הייטס (תרגום לעברית: גבעות העיר). 
בשנת 1912 עם פתיחת תעלת פנמה החלו להגיע לאזור סן דייגו מתיישבים חדשים וחלקם התיישבו באזור סיטי הייטס והוחלט שהאזור ההוא יהפוך לעיר עצמאית בשם איסט סן דייגו (בעברית: סן דייגו המזרחית). תוך זמן קצר מספר התושבים זינק מ-400 ל-4,000. 
בשנת 1922 קמה 'התנועה למען סיפוח איסט סן דייגו לסן דייגו'. 
בשנת 1923 רוב תושבי איסט סן דייגו הצביעו בעד הסיפוח ותושבי סן דייגו הסכימו. ב 31 בדצמבר העיר איסט סן דייגו הפכה לחלק מסן דייגו. 
בתחילת 1924 הייתה אי ודאות אצל תושבי האזור מכיוון שנאמני איסט סן דייגו המשיכו בהתנגדות שלהם לסיפוח. 
בשנות ה-30 עיריית סן דייגו החלה להשקיע בתשתיות הגישה לסיטי הייטס שהיו קשות לפני כן. 
בשנת 1965 הוחלט להפוך את סיטי הייטס והאזורים ליד לאזור עסקים גדול ועל כך החלו לבנות שם בנייני דירות בניגוד לבתים פרטיים שהיו בעבר. 
בשנות ה-70 וה 80 חלה עליה בפשיעה בשכונות של סיטי הייטס. *בשנות ה-90 אחוז הפשיעה הגיע לשיאו והעירייה הכריזה על מצב חירום בשכונות סיטי הייטס. 
הפשע גרם למשפחות רבות לעזוב ובתים רבים עמדו נטושים. זה רק תרם לסחר בסמים בתוך הבניינים הנושים והוצאות להורג של המאפיה. 
בעצם אזור שלם היה נטוש בשכונה ורק באמצע שנות ה-90 נהרס המתחם הנטוש ונבנה בו כביש מהיר. 
בשנת 1993 נהרגו שלושה ילדים שנקלעו בטעות לקרב יריות בין כנופיות בתוך בית ספר בשכונה ותושבי השכונה כבר לא יכלו לספוג. הם יצאו להפגנת מחאה והציבו בכניסה לשכונה שלט "ברוכים הבאים לסיטי הייטס, בירת הפשע של סן דייגו".
בשנת 1996 נפתחה תחנת משטרה חדשה בשכונה שנועדה למנוע או להפחית את הפשע בשכונה. 
מאז החלה השכונה לפרוח מעט בזכות ההשקעה שהחלה בה ותשומת הלב. 
בשנות ה 2000 נבנו בתי ספר נוספים, רשתות שיווק פתחו סניפים (דבר שלא היה עד אז), ספריה, ומרכז תרבות. כמות הפשיעה נכון להיום ירדה מקצת בזכות נוכחות משטרתית גדולה.

סן דייגו